Alaquàs obri un procés participatiu per a l'elaboració del Pla Local de la Infància i l'Adolescència
05/04/2018

# Alaquàs obri un procés participatiu per a l'elaboració del Pla Local de la Infància i l'Adolescència

*   05/04/2018
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=16756

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16756%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20obri%20un%20proc%C3%A9s%20participatiu%20per%20a%20l%27elaboraci%C3%B3%20del%20Pla%20Local%20de%20la%20Inf%C3%A0ncia%20i%20l%27Adolesc%C3%A8ncia)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16756/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16756/05042018dscf3131_Form_4.jpg)](https://www.alaquas.org/ficheros/documentos/2018/2/16756/05042018dscf3131_Form_10.jpg "<a href='https://www.alaquas.org/ficheros/documentos/2018/2/16756/05042018dscf3131_Form_10.jpg' target=_blank><i class='fa fa-external-link' aria-hidden='true'></i>.Alaquàs obri un procés participatiu per a l'elaboració del Pla Local de la Infància i l'Adolescència</a>")

L'Ajuntament d'Alaquàs vol involucrar al Consell Escolar, centres educatius, associacions, professionals, partits polítics i ciutadania en la configuració d'aquest document clau en el desenvolupament d'Alaquàs com a ciutat educadora

L’Ajuntament d’Alaquàs ha obert un procés participatiu per a l’elaboració del Pla Local de la Infància i l’Adolescència amb l’objectiu d’involucrar a tota la comunitat educativa en la confecció d’aquest document clau.

El Consistori vol que tant el Consell Escolar com els centres educatius, les associacions, els partits polítics, professionals i ciutadania en general puguen aportar idees i iniciatives que garantisquen els drets i el desenvolupament personal i social de les persones involucrades.

Les persones interessades en participar poden enviar un correu electrònic a [plainfancia@alaquas.org](mailto:plainfancia@alaquas.org). La comissió de redacció d’aquest Pla rebrà les suggerències per tal d’incloure-les a les iniciatives rebudes. Hi haurà també reunions informatives, fòrums de discussió i debat per tal de posar en comú les propostes. La idea és que aquest siga un procés comú, participatiu, que tinga en compte a totes les persones que vulguen aportar la seua visió del Pla i introduisquen aportacions necessàries per al municipi per donar resposta a les necessitats de la infància i l’adolescència.

El Pla Local d'Infància i Adolescència és un document que busca unificar totes les accions, les àrees d'intervenció i tots els serveis del municipi d'Alaquàs que tinguen relació amb els xiquets, xiquetes, adolescents i joves. Per mitjà d'aquest pla es pretén reforçar les activitats que es realitzen al llarg de l’any al mateix temps que promoure les que estiguen començant i fomentar les accions futures.

Les accions es desenvoluparan sota quatre principis bàsics: la promoció, la prevenció i la protecció dels drets individuals en la infància i l’adolescència i la participación i sostenibilitat ambiental.

Aquest Pla es renovarà cada quatre anys i comptarà amb una programació anual d’activitats on es concretaran totes les accions. Aquesta programació serà aprovada a l’inici de cada curs escolar. La primera correspondrà al curs 2018-2019 i es presentarà de forma pública i oberta.

El document respon a la Legislació actual de la Generalitat Valenciana, que tant en la llei 12/2008 de Protecció integral a la infancia i adolescència i amb l’Avantprojecte de la Llei de la Infància i Adolescència, indica la necessitat de la realització de politiques integrals dirigides a aquest sector de la població.